Landráð - lét hún það heita

Nú falla þung orð í þinginu - þyngri en efni standa til.

Þingmaðurinn Eygló Harðardóttir sakar ríkisstjórnina um "landráð" og menn tala blygðunarlaust um "lygar", benda með fingri á einstaka þingmenn og þar fram eftir götum.

Eitt er að kalla eftir lýðræðislegri umræðu - sjálfsagt að virða slíkar óskir. En þeir sem hrópa á opna og lýðræðislega umræðu verða líka að vera ábyrgir orða sinna og gæta þeirra.

Þingmenn geta ekki leyft sér hvað sem er í orðavali þegar þeir standa í ræðustóli Alþingis.

"Landráð" eru stórt orð.

Hér má sjá fyrri athugasemd mina við þetta í umræðum þingsins í dag og hér er sú síðari. Hávær framíköll sem heyrast í annarri athugasemdinni koma frá nokkrum stjórnarandstæðingum, einkum Eygló Harðardóttur og Tryggva Þór Herbertssyni.

Fyrri ummæli:
Ég skrifaði einmitt um þetta um daginn, sama þingmann að mig minnir sem gjaldfellir allan sinn málflutning með leiðinlegu orðavali.

Vandræðaleg misritun á nafninu þínu í morgunblaðinu í morgun

Kær kveðja

Gífuryrði eru engu máli til framdráttar.

||

Og ég verð að segja að fólk verður að temja sér tilfinningalegt aðhald í pontu á Alþingi. Þið verðið elskurnar mínar að gera ykkur grein fyrir því að við hérna úti erum drulluhrædd og stressuð varðandi framtíðina. Að láta tilfinningarnar hlaupa með sig svona þegar það á að vera hægt að ræða málin á málefnalegum nótum er óþægilegt! Við kusum ykkur því okkur fannst þið hæfust til að gegna starfinu, það þýðir að þegar á móti blæs þá vil ég ekki að þeir sem sitja við stjórnvölin, hvort sem það er stjórnarandstæða eða stjórnin fríki útí pontu! Þá fríka ég út. Setningar eins og "slegin harmi" eða "landráð" eða "lygar" eða "allt að fara á versta veg" er ekki að hjálpa þarna okkur hérna fyrir utan. Sumir alþingismenn virðast vera í keppni um að kommenta á ástandið í staðinn fyrir að finna lausn og því miður en í mínum bransa þá væri svona fólki sýnt passinn. Play it cool, have it simple and do your jobs. Og kæra Ólína, þetta á við um alla sem eru á þingi. Ég fríkaði út þegar ég las þessa frétt! Fór útí daginn með þessa frétt og fríkaði örugglega marga aðra sem fríkuðu marga aðra og svo eru allir voða hissa að við séum að fríka út. Eftir höfðinu dansa limirnir og við erum komin með harðsperrur af dramatík og stóryrðum sem gefa okkur afkomuhjartaáföll. Plís. En er ekki annars allt gott að frétta af vestan?

||

Í mínum huga og ég spái því að það verði dómur sögunnar, þá eru það landráð að selja landið inn í ESB með því að skrifa undir himinháarskuldakröfur sem þjóðin mun aldrei getað borgað í komandi framtíð.Og það eru líka landráð að leyna Alþingi og ekki síður þjóðina undir hvað forsætisráðherrann er að skrifa þessa stundina og Alþingi á síðan að samþykkja.Og forsætisráðherrann lýgur líka þegar hún segir sð staðan sé ekki slæm hvað greiðslugetu snertir hjá heimilum þessa lands.Orða gjálfur kemur ekki í staðin fyrir rök,og því miður er þessi ríkisstjórn að selja þjóðina í þrældóm svo langt sem sést.Það eru landráð og sá lýgur sem hafnar því, því miður, kv.

||

Ólína hvers vegna er það einkamál Samfylkingar og VG að hafa leyfi til að segja sannleikan?

Og vef þú verður látina svara til saka fyrir landráð hvernig á þá að reyna að verja gerðir ykkar?

Landráðin felast í því að þið eruð að samþykkja að láta þjóðina greiða skuldir sem hún stofnaði ekki til, og til þess ætlið þið að keyra heimilin í landinu í þrot hvað sem það kostar, og það bara til að geta komist sjálf að kjötkötlum ESB og leigt það kvótann til að geta borgað laun fyrir stjórnmálamenn og auðvitað að borga listamannalaunin, en landbyggðin á að blæða, ef þetta eru ekki landráð þá hvað?

||

Að þessu sinni er ég alveg sammála Ólínu. Þakka henni beinlínis fyrir það að taka á sig rögg og láta ummælin ekki fá að hanga í loftinu athugasemdalaust!

Það er voðalegt einkenni umræðna á alþingi hversu mjög þær líkjast ómaklegum og ósiðlegum skotgrafarhernaði. Það er eins og stjórnarandstaðan telji það hlutverk sitt að grenja sem hæst eins og frekur krakki. Mér blöskrar hversu umræðurnar geta oft verið óþroskaðar og þjóðkjörnir fulltrúar ósiðvandir.

Stjórnarliðar og minni hlutinn á alþingi ættu þó að hafa sameiginlegt markmið - að vinna þjóðinni (EKKI eiginhagsmunum!) sem mest gagn - fyrst þannig er lýðræðið raunverulegt. Því þarf vandaða og yfirvegaða umræðu en ekki framíköll og upphrópanir.

Þótt margt gott fólk búi hér á þessu fína landi þá finnst mér margt að í siðum þjóðarinnar. Siðmenningu er varla hægt að karla þetta. Þar býr enda orsök þess vanda sem blasir við þjóðinni í dag. Og þar þarf því fyrst að taka til. Við þurfum að læra mannasiði og siðvendni og taka upp málefnalega, vitræna og lýðræðislega (ekki flokkspólitíska eða sérhagsmunalega) umræðu!

||

Landráð er stórt orð. Þar erum við sammála. Staðreyndin er samt sú að þeir sem eru að reyna að koma Íslandi undir yfirráð og stjórn ESB virðast ekki skilja að orðið landráð á vel við þessa tilraun til að færa forræði á stjórn okkar mála til Brussel.

Það virðist blekkja ótrúlega marga að halda að ef þetta sé ekki landráð ef það gerist með friðsamlegum hætti. Það er rangt. Fyrir ykkur sem nennið ekki að lesa er hér helsta landráðagrein hegningarlaganna:

X. kafli. Landráð.
86. gr. Hver, sem sekur gerist um verknað, sem miðar að því, að reynt verði með ofbeldi, hótun um ofbeldi, annarri nauðung eða svikum að ráða íslenska ríkið eða hluta þess undir erlend yfirráð, eða að ráða annars einhvern hluta ríkisins undan forræði þess, skal sæta fangelsi ekki skemur en 4 ár eða ævilangt.

||

Þetta eru miklir peningar. Eftir sjö ár verð ég orðin sjötugur og get ekkert borgað.

Ég held að það sé nú rétta að fara varlega að samþykkja þetta skuldabréf sem á að verða til tryggingar kröfunni. Vonandi gera útistandandi eignir Landsbankans nokkuð upp í þetta.

Ég held að viturlegast sé að samþykkja ekki þetta skuldabréf en setja framangreindar eignir sem veð fyrir þessum kröfum og láta þar við sitja. Meira verði ekki að gert að hálfu ríkisins.

Svo væri fær leið að þeir sem hönnuðu hugmyndafræðina að þessum reikningum og stjórnuðu bönkunum skrifuðu upp á víxil og bæru þannig ábyrgð á málinu eða færu í fangelsi ella. Það verður engi sátt um þetta svona að menn bara láti aðra borga fyrir sig útrásina

Þetta er engan vegin boðleg niðurstaða. Elstu barnabörn mín koma til með að lenda í þessu ef eignir Landsbankans eru ofmetnar sem venjuleg gerist í svona málum.

Ég segi nei við því að þetta skuldabréf að upphæð 600 miljarðar verði samþykkt. Ég ber ábyrgð á barnabörnum mínum inn í framtíðina og vil ekki að þeir verði skuldaþrælar.

||

Núverandi ríkisstjórn Íslands hefur það ekki á stefnuskrá sinni að fara í ESB (NB: Vinstri græn eru hluti af ríkisstjórninni sem sagt). Hinn víðlesni Haukur ætti að vita að það mun verða þjóðarinnar sjálfrar að kjósa um það hvort hún telji hagsmunum Íslands betur borgið innan eða utan ESB! Og þar kynni að bregða til beggja vona innan ólíkra raða fólks á Íslandi, óháð því hvað það kaus síðast! Þannig er nú það.

Svo má halda til haga að "landráð" var hrópað í allt öðru samhengi á alþingi í dag, þ.e. ESB var ekki til umræðu heldur ICESAVE í Bretlandi.

Það er spurning hvort eitthvað í nefndri hegningarlagagrein nr. 86. eigi við um þá sem komið hafa íslenskri þjóð á svo kaldan klaka að verkefni núverandi stjórnvalda á sér enga hliðstæðu hvað varðar kosti og kjör. Hvað vill Haukur t.d. segja um þetta?

Ég er bit á hegðun kjörinna fulltrúa þjóðarinnar. Verkefni ríkisstjórnar Íslands er alls ekki auðvelt. Hegðun minni hlutans á alþingi hjálpar ekki til - þvert á móti. Minni hlutinn reynir að grafa undan trúverðugleika stjórnarinnar með öllum ráðum og hvers konar upphrópunum. Það er grafalvarlegt mál - og enn alvarlegra á tímum sem nú! Jóhanna eða Steingrímur ráða ekki ein för heldur hafa sér til fulltyngis margt hugsandi fólk og ráðgjafa. Það þarf ekki að efast um að fólk er að reyna að spila sem skynsamlegast úr afar erfiðri stöðu sem Sjálfstæðisflokkurinn ber allra mesta ábyrgð á.

||

Ágætar hugleiðingar hjá þér Þorsteinn. Ég get tekið undir það með þér að hugsanlega væri það best ef eignir bankanna myndu renna í þetta Ginnungagap.

En málin eru oft flóknari en við fyrstu sýn virðist. Staða þjóðarbúsins og kostir í stöðunni eru reyndar mjög þröngir. Það er t.a.m. ekki okkar að ákveða þessa hluti fyrirfram! Ef Bretar hafa hafnað t.d. slíkri niðustöðu er hún útaf borðinu.

Mikilvægt er að útkljá þessi mál. Það væri fyrsta skrefið í því að reyna að koma á þíðari viðskiptum við útlönd. Einnig væri þetta stórt skref í því að reyna að reis við mannorð Íslendinga.

Það er vont að þurfa yfirleitt að standa í þessum skilum. En við blasa skuldbindingar og endurreisn mannorðs og trausts. Ekki er við núvernandi stjórnvöld að sakast - heldur þá sem fóru glæpsamlega glannalega!

||

Eiríkur, eg tel líklegra að þeir sem bera ábyrgð á hruninu verði frekar saksóttir vegna svika með hlutafé, yfirhylmingar, umboðssvik, fjárdrátt, falska upplýsingagjöf og ótal önnur atriði sem örugglega verður hægt að týna til handa þeim til að svara fyrir. Landráðakaflinn er hugsanlegur en liggur kannski ekki jafn beint fyrir.

Ég er eiginlega mest hissa á því að ekki skuli vera búið að leiða alla helstu (fyrrverandi) auðmennina í járnum í langar og góðar yfirheyrslur og þá með réttarstöðu grunaðra.

Ljóti raunveruleikinn er hins vegar sá að núverandi ráðamenn í stjórnkerfinu þora ekkert að blaka við þessu liði. Það er nefnilega sífellt að koma betur á daginn að þeir höfðu of stóran hóp á jötunni hjá sér. Söngurinn gæti orðið ansi magnaður þegar þeir fara kjafta frá hver um annan þverann.

||

Kæri Haukur,

Ég tek vel undir fyrri part þinn.

Hvað tengsl stjórnmálamanna við atvinnulífið varðar er náttúrulega harmsagan mest í tíð Sjálfstæðismanna. Raunar er þar um mjög alvarlega spillingarsögu að ræða!!

Það kann að vera rétt hjá þér að Samfylkingin hafi einhver slík spillingartengsl líka. Það væri óásættanlegt!! Þar finnst mér þó Jóhanna koma sterk inn - þótt hún sé ekki mikill leiðtogi sem slík, þá ber ég fullt traust til hennar, sem er dýrmætt.

Vinstri græn hafa verið í stjórnarandstöðu og ég sé ekkert sem bendir til spillingar í þeirra ranni, þ.e. að þeir hafi slík tengsl við einhver hagsmunaöfl að þeir geti ekki haft þor til að hreinsa til. Þau eru reyndar einnig mjög "lýðræðisleg" í þeim skilningi að þar er sett flokkslína eftir ítarlegar umræður og kosningar um málefni innan flokksins! Slíkt dregur mjög úr líkunum á því að um spillingu geti verið að ræða þar (öðru vísi var farið með Sjálfstæðisflokkinn þar sem forystan réði ferðinni!!!).

Efnisgrein þín hvað þetta varðar er helst réttmætur áfellisdómur yfir fyrrverandi ríkisstjórn, kannski ef til vill einnig yfir Samfylkingunni. Vandséð er að áfellisdómurinn nái yfir Vinstri græn. En ef svo er virðast allir flokkar og stjórnmálamenn í sömu sveit settir með það (víkur nokkuð frá minni heimsmynd - en væri náttúrulega alveg skelfilegt ef rétt væri).

En hér erum við náttúrulega komnir eitthvað út fyrir upphaflegt umræðuefni.

Þakka orðaskiptin.

||

Sæl Ólína, - þú getur kynnt þér sögu IceSave málsins í eftirfarandi færslu og metið ábyrgð þíns fólks á þeim gjörningum öllum.

http://eyglohardar.blog.is/blog/eygloh/entry/891323/

Með kveðju, Eygló Harðardóttir

||

Eygló

Ég er skráður í Framsóknarflokkinn en er ekki ánægður!

||

Og aftur Eygló

Ég sýp hveljur yfir þessu bloggi þínu! Hvað ertu að fara? (sjá http://eyglohardar.blog.is/blog/eygloh/entry/891323/ )

Þegar maður hefur gengið of langt, er spurning hvernig snúa má af villu síns vegar. Maður þarf að finna það hjá sjálfum sér. Vera auðmjúkur og kunna sér hóf.

Landráð. Ætlar þú að halda þessu áfram?

"Dæmi nú hver fyrir sig." Hvers konar boð er þetta?

Gæta verður orða sinna því orð skipta máli.

Mér hefur á stundum ekki þótt mikið til orðháksins Ólínu koma en í þessu tilfelli þakka ég fyrir það að hafa mann á þingi sem hefur bein í nefinu. Nú var það viðeigandi!

||

Má ekki skjóta fólk ef ríkið leyfir það? Má ekki selja fólk í þrældóm ef ríkið leyfir það? Má ekki borða börn ef Jóhanna og Ólína leyfa það?

||

Þetta er í tengslum við ICESAVE gjörninginn, sem er algert brot á trausti við þjóðina, en á að sjálfsögðu við um EU líka og t.d. óopinbert egótripp utanríkisráðherra nú um víðan völl. Hér eru lögin:

X. kafli. Landráð.
86. gr. Hver, sem sekur gerist um verknað, sem miðar að því, að reynt verði með ofbeldi, hótun um ofbeldi, annarri nauðung eða svikum að ráða íslenska ríkið eða hluta þess undir erlend yfirráð, eða að ráða annars einhvern hluta ríkisins undan forræði þess, skal sæta fangelsi ekki skemur en 4 ár eða ævilangt.
...
88. gr. [Hver, sem opinberlega í ræðu eða riti mælir með því eða stuðlar að því, að erlent ríki byrji á fjandsamlegum tiltækjum við íslenska ríkið eða hlutist til um málefni þess, svo og hver sá, er veldur hættu á slíkri íhlutun með móðgunum, líkamsárásum, eignaspjöllum og öðrum athöfnum, sem líklegar eru til að valda slíkri hættu, skal sæta &#133;1) fangelsi allt að 6 árum. Ef brot þykir mjög smávægilegt, má beita sektarhegningu.]2)
1)L. 82/1998, 21. gr. 2)L. 47/1941, 1. gr.
...
97. gr. Mál út af brotum, sem í þessum kafla getur, skal því aðeins höfða, að dómsmálaráðherra hafi lagt svo fyrir, og sæta þau öll opinberri meðferð.

||

Landráð er það og landráð skal það heita. Það þarf ekki að fara í neina túlkunarloftfimleika til að sjá það. Ef dómsmálaráðherra lætur ekki taka þetta fyrir, þá er hann sekur um samsæri. Þannig eru lögin.

Þið eruð að vinna stærri læp en nokkur annar í aðdragenda þessa. Hvort sem mytur ykkar um að eignasöfnin standi undir þessu eður ei, þá eru eignasöfnin okkkkar. Það skiptir engu hvað peningarnir heita. Bara vextirnir á ári samsvara niðurskurði fram að þessu. Ertu að ná þessu? Allt úr vasa fólks, sem berst í bökkum og er að verða gjaldþrota þó ekki væri nema fyrir það hvernig þið skrúfið upp vísitöluna með gjaldhækkunum.

Þið eruð ekkert annað en ótýndir glæpamenn eða einfeldningar, sem hafið ekki grænan grun um samhengi hlutanna. Þið hafið tryggt landflóttann endanlega. Þið hafið gengið frá ríkisjóði og bönkunum. Þið hafið sett atvinnulífið í permafrost. Atvinnuleysistryggingasjóður verður tómur í Október. Hvaða snilld hafið þið upp í erminni við því? Verður meira gert? Jú, selja landið undir bandalag, sem beitir kúgunum hægri vinstri við ykkur.

Þetta gerið þið í blóra við meirihluta landsmanna og framhjá þinginu, ljúgið og felið gögn. Áttu annað nafn yfir þetta?

||

Það er annar kostur í stöðunni. Það er að borga ekki. Það er búið að gera eignarnám fyrir þessu og málinu er lokið. Það var meira að segja gert ólöglega.

Ef ekki, þá eigum við kröfu um að þið sækið Bandaríkin fyrir eignatai bankanna vegna Lehman Brothers og fleiri. Sem ög önnur lönd. Heimtið allt það sparifé og eignir, sem Íslendingar hafa tapað um víðan völl á þessu hruni.

Það er týpískt fyrir ykkur að gera orðbragð á alþingi að meginefni í stað þess að ræða efnisatriðin. Ég rukka þig hér með um blogg, sem rökstyður að fullu þennan gerning og um leið máttu láta rökstuðning fyrir inngöngu í EU fylgja með. Hans er sárt saknað.

||

Hér hafa engin orð fallið, sem eru þyngri en efni standa til og gerðu ekki svona þóttalega lítið úr áhyggjum manna vegna þessa yfirgangs og einræðistilburða Samfylkingarinnar, sem nota bene er enn að reka agenda baugsveldisins og kleptokratanna um inngöngu í EU. Þar á það sér uppruna og þið svíkið svo sannarlega ekki þá sem kostuðu ykkur í upphafi.

Ummæli:
Liðið sem rústaði allt með veisluhöldum sínum gerir nú hróp að hreingerningafólkinu sem er að þrífa upp eftir það skítinn.

Ekki aðeins stóðu Framsókn og Sjálfstæðisflokkur að einkavæðingu bankanna með þeim hætti sem þeir gerðu og setu þar kröfuna um hraða sókna á erlenda markaði í forgang [sjá hér] heldur var það Jón Sigurðsson fv. formaður Framsóknarflokksins sem viðskiptaráðherra sem heimilaði ICESAVE.

Það var í stjórnartíð Framsóknarflokksins haustið 2006 að ICESAVE var hrundið af stokkunum. Um það má lesa í Morgunblaðinu hér og takið eftir dagsetningunni.
Jón Sigurðsson þáverandi viðskiptaráðherra og fornmaður Framsóknar leyfði ICESAVE:

&#132;Viðskipti | mbl.is | 10.10.2006 | 07:04

Landsbankinn kynnir nýja sparnaðarleið í Bretlandi

Landsbankinn kynnti í dag nýja sparnaðarleið í Bretlandi sem er markaðssett undir heitinu &#132;Icesave". Um er að ræða sérsniðna sparnaðarleið fyrir breskan markað sem eingöngu er boðið upp á netinu, samkvæmt tilkynningu frá bankanum. Á næstu misserum verður vöruframboð Landsbankans undir heitinu Icesave aukið enn frekar.&#147;

Sjá hér

Og hér að neðan er svo það sem Landsbankinn fékk leyfi Framsóknar fyrir og lofaði Bretum; 6,30% innlánsvextir &#132;guarnatee until 2013&#147;.

Verkefni: Uppbyggilegir eiginleikar
Merking: Ræða ákveðna punkta;Koma fram með sannanir